รัฐบาลไทย-ข่าวทำเนียบรัฐบาล-รองนายกฯ อนุทิน ขับเคลื่อนการต่อต้านการทุจริต พร้อมยืนยันถึงเจตนารมณ์ของรัฐบาลในการปลูกฝังจิตสำนึกและวัฒนธรรม เพื่อต่อต้านการทุจริตและประพฤติมิชอบ
วันพฤหัสบดีที่ 5 ตุลาคม 2566
05/10/2566
รองนายกฯ อนุทิน ขับเคลื่อนการต่อต้านการทุจริต พร้อมยืนยันถึงเจตนารมณ์ของรัฐบาลในการปลูกฝังจิตสํานึกและวัฒนธรรม เพื่อต่อต้านการทุจริตและประพฤติมิชอบ
รองนายกฯ อนุทิน ขับเคลื่อนการต่อต้านการทุจริต พร้อมยืนยันถึงเจตนารมณ์ของรัฐบาลในการปลูกฝังจิตสํานึกและวัฒนธรรม เพื่อต่อต้านการทุจริตและประพฤติมิชอบ
วันนี้ (5 ต.ค. 2566) เวลา 09.30 น. ณ ห้องประชุม 301 ตึกบัญชาการ 1 ทําเนียบรัฐบาลนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย เป็นประธานการประชุมคณะกรรมการจัดทํางบประมาณรายจ่ายบูรณาการ ประจําปีงบประมาณ พ.ศ. 2567 คณะที่ 4.1 แผนงานบูรณาการต่อต้านการทุจริตและประพฤติมิชอบ ครั้งที่ 1/2566 โดย นายคารม พลพรกลาง รองโฆษกประจําสํานักนายกรัฐมนตรี เปิดเผยสรุปสาระสําคัญ ดังนี้
รองนายกรัฐมนตรีฯ กล่าวขอบคุณทุกหน่วยงานที่เกี่ยวข้องในความพยายามร่วมกัน เพื่อต่อต้านการทุจริตและประพฤติมิชอบ พร้อมกล่าวถึงที่มาของคณะกรรมการฯ ตามคําสั่งสํานักนายกรัฐมนตรี ที่ 251/2566 เรื่อง แต่งตั้งคณะกรรมการจัดทํางบประมาณรายจ่ายบูรณาการ ประจําปีงบประมาณ พ.ศ 2567 ตามที่คณะรัฐมนตรีในการประชุมวันที่ 13 กันยายน 2566 อนุมัติหลักเกณฑ์และวิธีการจัดทํางบประมาณรายจ่ายบูรณาการ การจัดทํางบประมาณรายจ่ายบูรณาการ และมอบหมายผู้มีอํานาจกํากับแผนงานบูรณาการ ประจําปีงบประมาณ พ.ศ. 2567 โดยกําหนดให้มีการจัดทํางบประมาณรายจ่ายบูรณาการ จํานวน 10 แผนงาน ซึ่งแผนงานบูรณาการต่อต้านการทุจริตและประพฤติมิชอบเป็น 1 ใน 10 แผนงานดังกล่าว โดยมติคณะรัฐมนตรีเมื่อวันที่ 26 กันยายน 2566 อนุมัติปรับปรุงการมอบหมายผู้มีอํานาจกํากับแผนงานบูรณาการฯ โดยนายกรัฐมนตรีมีคําสั่งแต่งตั้งคณะกรรมการจัดทํางบประมาณรายจ่ายบูรณาการฯ และแต่งตั้งนายอนุทิน ชาญวีรกูล รองนายกรัฐมนตรี เป็นประธานกรรมการ คณะที่ 4.1 แผนงานบูรณาการต่อต้านการทุจริตและประพฤติมิชอบ โดยมีคณะกรรมการประกอบด้วย ผู้บริหารของหน่วยงาน ได้แก่ 1) ปลัดสํานักนายกรัฐมนตรี 2) ปลัดกระทรวงมหาดไทย 3) ปลัดกระทรวงศึกษาธิการ 4) ผู้อํานวยการสํานักงบประมาณ 5) เลขาธิการสภาพัฒนาการเศรษฐกิจและสังคมแห่งชาติพันธุ์ 6) เลขาธิการคณะกรรมการพัฒนาระบบราชการ 7) เลขาธิการสภาความมั่นคงแห่งชาติ 8) เลขาธิการคณะกรรมการป้องกันและปราบปรามการฟอกเงิน 9) เลขาธิการคณะกรรมการป้องกันและปราบปราม การทุจริตแห่งชาติ และ 10) เลขาธิการคณะกรรมการป้องกันและปราบปรามการทุจริตในภาครัฐ สําหรับฝ่ายเลขานุการ ประกอบด้วยผู้แทนหน่วยงานกลาง 4 หน่วยงาน ได้แก่ ผู้แทนสํานักงานคณะกรรมการป้องกันและปราบปรามการทุจริตแห่งชาติ (เจ้าภาพหลัก) ผู้แทนสํานักงบประมาณ ผู้แทนสํานักงานสภาพัฒนาการเศรษฐกิจและสังคมแห่งชาติ และผู้แทนสํานักงานคณะกรรมการพัฒนาระบบราชการ
สํานักงาน ป.ป.ช. ในฐานะเจ้าภาพ กล่าวถึงการดําเนินการศึกษาวิเคราะห์ข้อมูล เพื่อจัดทําแนวทางการจัดทําข้อเสนองบประมาณรายจ่ายบูรณาการ ประจําปีงบประมาณ พ.ศ. 2567 แผนงานบูรณาการต่อต้านการทุจริตและประพฤติมิชอบ พร้อมหารือต่อที่ประชุมต่าง ๆ ที่เกี่ยวข้อง โดยมุ่งหวังให้แนวทางฯ ตอบสนองต่อยุทธศาสตร์ชาติ แผนพัฒนาเศรษฐกิจและสังคมแห่งชาติ ฉบับที่ 13 แผนแม่บทภายใต้ยุทธศาสตร์ชาติ ประเด็น (21) การต่อต้านการทุจริตและประพฤติมิชอบ (พ.ศ. 2566 – 2580) (ฉบับแก้ไขเพิ่มเติม) นโยบายและแผนระดับชาติว่าด้วยความมั่นคงแห่งชาติ ยุทธศาสตร์การจัดสรรงบประมาณรายจ่ายประจําปีงบประมาณ พ.ศ. 2567
ทั้งนี้ ที่ประชุมฯ ได้เห็นชอบแผนงานบูรณาการต่อต้านการทุจริตและประพฤติมิชอบ ซึ่งมีแนวทางการดําเนินงาน 3 แนวทาง ได้แก่
แนวทางที่ 1 ปลูกฝังวิธีคิด ปลุกจิตสํานึก ให้มีวัฒนธรรมและพฤติกรรมซื่อสัตย์ สุจริต โดยมุ่งเน้นการสร้างจิตสํานึกการเป็นพลเมืองที่ดี
แนวทางที่ 2 ป้องกันการทุจริตและประพฤติมิชอบ ผ่านการจัดทํามาตรการหรือข้อเสนอแนะในประเด็นความเสี่ยงต่อการทุจริตให้เท่าทันสถานการณ์ปัจจุบัน ส่งเสริมสนับสนุนการแก้ไขปัญหาเรื่องร้องเรียนการทุจริตภายในหน่วยงาน
และ แนวทางที่ 3 ปราบปรามการทุจริต โดยพัฒนานวัตกรรมและเทคโนโลยี ปรับปรุงกฎหมายให้สอดคล้องกับบริบทการเปลี่ยนแปลง ตลอดจนพัฒนากลไกการบริหารงานคดีทั้งระบบ เชื่อมโยงและนําเทคโนโลยีมาใช้ประกอบการทํางาน
โอกาสนี้ ที่ประชุมฯ ยังเห็นชอบต่อข้อเสนอการจัดทํางบประมาณรายจ่ายบูรณาการ ประจําปีงบประมาณ พ.ศ. 2567 แผนงานบูรณาการต่อต้านการทุจริตและประพฤติมิชอบ ซึ่งสํานักงาน ป.ป.ช. ในฐานะเจ้าภาพ ได้จัดให้มีการประชุมเพื่อพิจารณากลั่นกรองข้อเสนอฯ โดยผลการพิจารณาข้อเสนอฯ ที่ประชุมฯ ได้พิจารณาโครงการที่หน่วยงานต่าง ๆ เสนอมา และเห็นควรสนับสนุนงบประมาณการดําเนินงาน จํานวน 43 หน่วยงาน รวม 58 โครงการ เป็นงบประมาณจํานวนทั้งสิ้น 1,445,718,000 บาท
โดยรองนายกรัฐมนตรีกล่าวต่อที่ประชุมฯ ว่ารัฐบาลมีความพยายามในการต่อต้านการทุจริต โดยมุ่งหวังให้การจัดทํางบประมาณฯ เป็นไปอย่างมีประสิทธิภาพสูงสุด เกิดประโยชน์ต่อประเทศและประชาชน รวมถึงสร้างจิตสํานึกและวัฒนธรรมในการต่อต้านการทุจริตและประพฤติมิชอบในทุกระดับ